Document ID: /roh_data/filtered/fineweb-2-filterrobots_roh.jsonl.gz/12676

L’economia svizra stagnescha: Cumpareglià cun il quartal avant saja il product interiur brut real creschì per 0,0% da l’avrigl fin il zercladur. Quai ha communitgà il Secretariat da stadi per l’economia SECO.
Diminuziun en industria
Cunzunt en l’industria ed il sectur da construcziun saja la valur agiuntada sa reducida marcantamain. L'industria farmaceutica e chemica è sa diminuida il pli ferm cun -2,3%. Il exports da rauba da tut ils secturs èn sa reducids per -1,2%. Creschids sajan percunter las expensas da consum statalas ed il consum privat. Privats hajan surtut dà or dapli en il sectur da sanadad ed en la gastronomia.